b'\n_START_ARTICLE_\nSvetovno prvenstvo v hokeju na ledu 2007\n_START_PARAGRAPH_\nSvetovno prvenstvo v hokeju na ledu 2007 je bilo 71. po vrsti. Vodila ga je Mednarodna hokejska zveza (IIHF). 46 dr\xc5\xbeav je igralo v 4 razli\xc4\x8dnih divizijah. Tekmovanje je tudi slu\xc5\xbeilo kot kvalifikacije za Svetovno prvenstvo v hokeju na ledu 2008. Prvak elitne divizije je postala Kanada._NEWLINE_V Diviziji I sta si aprila napredovanje v elitno divizijo priborili Francija in Slovenija, medtem ko sta v ni\xc5\xbeji rang tekmovanja padli Kitajska in Romunija. V Diviziji II sta si napredovanje v Divizijo I priigrali Hrva\xc5\xa1ka in Ju\xc5\xbena Koreja, medtem ko sta v ni\xc5\xbeji rang tekmovanja padli Tur\xc4\x8dija in Severna Koreja. V Diviziji III sta si napredovanje v Divizijo II priborili Nova Zelandija in Irska.'